text stringlengths 4 210 |
|---|
umuntu uwali umukankala atemwa ali ni kapekape nomba nga inshiku shamwinamina ubukankala bwakwe bwapwa |
abanankwe bonse aleenda nabo kuti bamusalangana no kumusuula bamusuula |
aba musango uyu nga bannansha ndakana pantu nga nasumina kuti twaikala fye nabo nshita inono kabili waluba nook baya |
kano umulumendo uwaba ne ncito iisuma ne misango isuma wena kuti nasumina apntu kuti ansunga |
joni abala akutumana alatontonkanya |
asanga ukuti ifi fintu fitatu janet alefwaya ku mulumendo engafwaya nao nafikwata |
aimona uwasambilila ico afika mu standard six nangu aponene mu mashindano te mulandu |
imisango isuma ne ncito fyonse alikwata elyo twise ku lulumbi lwakwe te bengi abashamwishibe mu mufulira |
ati atontonkanye fyonse ifi mu mutima ati no kuti janet nelyo acindame ifi kwena teti ankane |
kabili joni aipusha janet ati bushe balumendo bamutundu nshi ufwaya |
janet mfwaisha ababemba na bangoni atemwa abasezuru ba ku southern rhodesia |
apa pa yadi mupepi na pano paba abalumendo babili abasezuru abampimpili nganshi pe nomba nalikana no kuti baleke iyoo |
ndesosa fino pambi lelo baleisa |
apa joni afwena mu mutwe bufibufi elyo ati kwena ifyo nacilafwaya ukusosa fyaya |
janet atala aseka elyo ati nga finshi ifyo fine |
joni iyo fyaya nkesakweba mailo nga naibukisha |
alebepa fye tapali ico alabile nakalya ni nsoni acitile pa kutampa ilyashi lya kulanshishamo |
cikashana ukumukobekela |
umo bali nabekalisha joni amona abalumendo babili aba mushinku wakwebafika pa mwinshi nabafwala ne cina america nga joni wine |
aba balumendo balelanda ululimi ulo joni ashaleumfwa limbilimbi baumfwa fye pa ciibi nkonkonko |
janet atotoosha joni ati ni balya balumendo nail nkwebele |
elyo kabili ayasuka ati pindayi e mukutila ingileni mu cishona |
cilya iciibi caisuka na balumendo balya baingila janet uwabeshibe abalangilila kuli joni |
kabili aeba joni ati uyu ni mark monyoro noyu nao ni peter marara |
bonse babili kumwabo ni ku rhodesia umutundu wabo basezuru |
joni ilyashi lya kulanda na balya balumendo lyabula nomba alawayawaya fye mu kubepusha tumotumo mu cisungu nabo bati basuke ne lyashi lyapwa |
ico mu nganda mwabule lyashi joni atontonkanya ukuti aleya kabili umwine aikanya ati |
nga naya ndesha nakakile mbushi pa mimena aba balumendo kuti bashala batampe ilyashi limbi na cikashana wandi |
kabili kuti batila nabatiina |
kanshi ine pa kuya kano ebo babalilepo icakubasha muno cena teco |
abalumendo aba babili pa kumone lyashi mu nganda lyapwa bailuka abene beka ukuti tabalefwaikwa mu nganda |
panuma ya kashita kanono baisaima bashalikapo joni na janet |
pa kushalikapo joni abati goodbye gentleman |
elyo kuli janet kwena abati zvakanaka takuyenda zvino cimbosarayi |
emukuti cisuma twapita nomba shalenipo |
janet abasuka kwena amano taposeleke |
cilya abalumendo batantalila janet alaeba joni ati |
balya balumendo wamona tabomfwa ni kale natendeka ukubeba ukuti nshibafwaya no kuti baleke ukwisa pano nakalya |
limbi nkabasoselela kuli dona akese bafulula |
joni ayasuka ati oh leka mailo nalyo nga baisa ukesebepusha ico bafwaya elyo nga tabalumbwile bwino nkesabatamfya no kubalesha ukwisa pano nakabili |
janet awe ndetina ukumuletelela pantu baba nga batsotsi limbi kuti bamubushisha ulubuli no kumupuma icabipisha nganshi |
joni ala bane auti shani bakapooli balya e bengampuma kuti waleka nabakonka lino line ine nayabacaya |
janet aipusha joni ati bushe ninshi mailo tatwakaye ku biaolo |
joni ati eko tukabalila nga twafumako elyo tukese kuno |
ati asose ifi joni asokolola ubupe atwalile janet ubwa buleti no mukaka na shuga ifyali mu cola inshita yonse ii |
janet apoka asantika sana mu mutima ati no kuti eya e balumendo mfwaya aba |
awe mwandi nangu nsalule cupo aba musango uyu kuti angupa ekoko |
pa kubwelela kumwakwe joni aile aleelenganya ifyo janet akamutemwa nga amumona ne citukutuku neci ni triumph uulila ubusaka awe camuwamina nganshi |
aipingula ukuti pa kukobekela janet ndi no kulolela mpaka nkashite icitukutuku |
ilyo aleya ifyo fine aenda na kapanga panono aumfwa fye inshindo sha bantu panuma |
ati acebuke amona ni mark monyoro na peter marara nabamukonka awe anasha no kwenda pakuti bamusange |
peter e wabalilepo ukusosha joni ati we mulumendo iwe iminina tumfwe |
peter amwipusha ati iwe nga mulya wafuma cinshi ulefwayamo |
joni nao ati nga iwe amaka ukwete ayakunjipushusha ifyo wayafumya kwi |
peter kwena nga niwe upusaula janet amano nakulomba leka lelo line |
ulya mukashana ni cibusa wandi kabili mfwaya ukuti nkamuupe kanshi tacilingile ukuti na iwe ulemupempula watesha ngoli mwana wa muntu |
joni fyonse ifyo walanda mune fintu fyabola fyekafyeka |
ine nshilefwaya ukuti tulelwila janet |
umwine nanjeba ukuti iwe no mubiyo wine uyo mwatampa kale ukumucusha |
elyo nga cacine ukufuma lelo line nga nasangapo umo pali imwe atemwa ukusanga bonse mukapokelela amapi mwatesha |
mark monyoro uushaleumfwikisha cisungu aipusha peter ati ari kutaureyiko e mukuti finshi alelanda |
peter ukwabula no kuposa ku fyaipusha umubiye nalalya aipusha joni ati bushe wakalipa watapa ati |
joni amupala na ati wilanjipusha ifyo nga neo usulile |
tawishibe twa butsotsi ku minwe |
ine ndi mwana wa mubemba nook twafuma tuli nkakashi |
peter iwe uletontonkanya ukuti kuti watuuma mwa |
joni aleni tampeniko nga mulefwaya ukumona apatotwe ninagu mwalamona ifyo tulopola abantu |
apo pene peter aisafumya ne kofi limbilimbi ukulungika joni pakati ka mpumi |
joni akubila ikofi iyapita fye pa mulu wakwe joni aleka na ku ikofi lya ku kuso kuti pa linso kuli peter pokela |
peter atalantanta |
bwangubwangu joni amukwempa amolu pali cikaoboi peter ayapona na mu mufolo mu mbali ya musebo |
mark ati alamona fye ifyo ati umunandi baipaya |
aya nalala na panshi kuti cilya joni aisacebuka amumona ukuti ali mupepi joni amubepe kofi mark asolo lwelele |
joni aleka ne lya ku kulyo kuti pa kanwa njee |
kabili na limbi pa myona na limbi pa nsekete mark ayapona na mu lusonga apunda no kupunda |
peter marara atile ashifuma mu mufolo ati katende shimpo lubilo iyoine e miile |
mark wena ico apakubutukila pabula alapapaata fye mulimi ulo joni ashiletesha lelo amwena fye ku kutoota mu lupi |
joni nao ati ee nashitila |
kabili joni alamweba ati kabiye uye webe ulya canga mubiyo ukuti mulecenjela |
ifwe tuloma nga uleti masange mukaya abukila zambezi pampilibili |
paul canda na robin mukuka batemwa sana pa kutesha ifyo joni akalebenye peter marara na mark monyoro |
balamufunka na mu minwe abati washitila boyi bamambala balya ulemona te pa kutwanga mu biaolo ifwe twalibeshiba sana |
pa nshiku ya mulungu joni ayabuula janet baya na ku biaolo |
mu nshila joni alamushimikila janet ati ala abalwani bobe mailo nalibalebela bonse babili |
janet ala nikwi wabasangile |
joni e bankonkele panuma lilya line nafumine pamobe |
katwishi apo bambelamine |
nalibafundisha tabakalabe bwangu |
janet oh kanshi nalimo e cilia congo nateseshe mu musebo |
ine naleti bantu balebwela ku biaolo e balecite congo kanshi niwe na balya bantu wawemye nganshi dear |
na ine mbako nga nalikwafwako ukubapuma pantu balya bantu baba muno ne ciwa |
ubu bushiku paul na robin tabaile ku biaolo kanshi joni na janet baleipakisha fye babili |
abalumendo abalepita mupepi ne tebulo lyabo te pa kushuluka joni pa kumona alesekaseka na janet uwawama nga pali kapashi |
ilyo joni na janet babwelelamo ku yadi kwa mr thorncroft joni taposele na nshita pa kutula mu kebo neco insoni nashipwa ku bwalwa |
kale baleikala umupando umoumo lelo lyena bapalamana pali seti umo |
joni akumbatila janet uku lubali alemwalaula ne minwe |
elyo asosa ati umfwa janet ine ndefwaya nkakuupe pantu nalikutemwa sana nga iwe apo uletipo shani |
janet atala aseka elyo ati bushe ulesoselela atemwa ulembepa fye |
joni lelo wati efyo nseka nifyo cinecine ndesoselela njasuka |
janet ine ne mwine nasumina nomba nshishibe ba tata na ba mayo ku lusaka ifyo bakayasosa |
Subsets and Splits
No community queries yet
The top public SQL queries from the community will appear here once available.